ระเบียบกระทรวงมหาดไทยระเบียบกระทรวงมหาดไทยว่าด้วยแนวทางการปฏิบัติในการกำหนดเงื่อนไขในการออกใบอนุญาตของนายทะเบียนหรือพนักงานเจ้าหน้าที่ในการควบคุมกิจการเทปและวัสดุโทรทัศน์พ.ศ.๒๕๔๙ ด้วยกฎกระทรวง ฉบับที่ ๘ (พ.ศ. ๒๕๔๒) ออกตามความในพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐ ซึ่งแก้ไขเพิ่มเติมโดยกฎกระทรวง ฉบับที่ ๑๒ (พ.ศ. ๒๕๔๙)ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ.๒๕๓๐ กำหนดให้ ฮาร์ดดิสก์(Hard Disk) ที่บันทึกหรือถ่ายทอดเกมการเล่นทุกชนิดเป็น เทปหรือวัสดุโทรทัศน์ตามมาตรา ๔ (๒) แห่งพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ ส่งผลให้ผู้ประกอบกิจการจัดฉายให้บริการให้เช่า แลกเปลี่ยน หรือจำหน่ายด้วยประการใดๆ ซึ่งเทปหรือวัสดุโทรทัศน์ ที่เป็นฮาร์ดดิสก์ดังกล่าวโดยทำเป็นธุรกิจหรือโดยได้ประโยชน์ตอบแทนด้วยการคิดค่าบริการในรูปของค่าธรรมเนียมสมาชิกหรือด้วยวิธีการอื่นใดต้องได้รับใบอนุญาตจากนายทะเบียนและต้องขออนุญาตฉายหรือให้บริการเทปหรือวัสดุโทรทัศน์ในสถานที่ให้บริการเทปหรือวัสดุโทรทัศน์ตามพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐เพื่อประโยชน์ในการรักษาความสงบเรียบร้อยและศีลธรรมอันดีของประชาชนอาศัยอำนาจตามความในมาตรา ๒๐ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ประกอบกับมติคณะรัฐมนตรีเมื่อวันที่ ๒๓ พฤศจิกายน ๒๕๔๗ เพื่อกำหนดแนวทางการปฏิบัติในการกำหนดเงื่อนไขในการออกใบอนุญาตของนายทะเบียนหรือพนักงานเจ้าหน้าที่ตามพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยแนวทางการปฏิบัติในการกำหนดเงื่อนไขในการออกใบอนุญาตของนายทะเบียนหรือพนักงานเจ้าหน้าที่ในการควบคุมกิจการเทปและวัสดุโทรทัศน์พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้นายทะเบียนหมายความว่า นายทะเบียนกลาง หรือนายทะเบียนประจำจังหวัดแล้วแต่กรณีซึ่งรัฐมนตรีว่าการกระทรวงมหาดไทยแต่งตั้งให้ปฏิบัติการตามพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐เจ้าพนักงานผู้ตรวจหมายความว่า ผู้ซึ่งรัฐมนตรีว่าการกระทรวงมหาดไทยแต่งตั้งให้เป็นผู้ตรวจพิจารณาเทปหรือวัสดุโทรทัศน์ตามพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐พนักงานเจ้าหน้าที่หมายความว่า ผู้ซึ่งรัฐมนตรีว่าการกระทรวงมหาดไทยแต่งตั้งให้ปฏิบัติการตามพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐ข้อ ๔ ระเบียบนี้เป็นการกำหนดแนวทางการปฏิบัติสำหรับนายทะเบียนในการกำหนดเงื่อนไขในการอนุญาตตามมาตรา๘ วรรคสาม หรือพนักงานเจ้าหน้าที่ที่จะอนุญาตการฉายหรือให้บริการตามมาตรา ๒๐ วรรคสองแห่งพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ และมาตรา ๓๙ แห่งพระราชบัญญัติวิธีปฏิบัติราชการทางปกครองพ.ศ. ๒๕๓๙ แล้วแต่กรณีเพื่อให้ผู้ได้รับใบอนุญาตเฉพาะร้านให้บริการเกมการเล่นทุกชนิดที่บันทึกหรือถ่ายทอดด้วยฮาร์ดดิสก์ (Hard Disk) ถือปฏิบัติข้อ ๕ ระเบียบนี้ใช้ประกอบการพิจารณาให้อนุญาตแก่ผู้ที่ประกอบกิจการร้านให้บริการเกมการเล่นทุกชนิดที่บันทึกหรือถ่ายทอดด้วยฮาร์ดดิสก์(Hard Disk) ซึ่งมีวัตถุประสงค์ในการให้เช่าแลกเปลี่ยน จำหน่ายหรือให้บริการด้วยประการใดๆ โดยทำเป็นธุรกิจหรือโดยได้ประโยชน์ตอบแทนด้วยการคิดค่าบริการในรูปของค่าธรรมเนียมสมาชิกหรือด้วยวิธีการอื่นใดข้อ ๖ การอนุญาตให้ประกอบกิจการให้เช่า แลกเปลี่ยนจำหน่าย ฉาย หรือให้บริการซึ่งเทปหรือวัสดุโทรทัศน์ประเภทฮาร์ดดิสก์ (HardDisk) ที่บันทึกหรือถ่ายทอดเกมการเล่นทุกชนิดให้ดำเนินการตามกฎกระทรวง ฉบับที่ ๑ (พ.ศ. ๒๕๓๑) ออกตามความในพระราชบัญญัติควบคุมกิจการเทปหรือวัสดุโทรทัศน์พ.ศ. ๒๕๓๐ ซึ่งแก้ไขเพิ่มเติมโดยกฎกระทรวง ฉบับที่ ๑๐ (พ.ศ. ๒๕๔๘)ออกตามความในพระราชบัญญัติควบคุมกิจการเทปและวัสดุโทรทัศน์ พ.ศ. ๒๕๓๐ โดยอนุโลมข้อ ๗ ให้นายทะเบียนหรือพนักงานเจ้าหน้าที่แล้วแต่กรณีกำหนดเงื่อนไขในการอนุญาตแก่ผู้ได้รับใบอนุญาตประกอบการร้านให้บริการเกมการเล่นใดๆก็ตามที่บันทึกหรือถ่ายทอดด้วยฮาร์ดดิสก์ (Hard Disk) และอื่นๆภายใต้เงื่อนไข ดังนี้(ก) สถานที่ประกอบการร้านให้บริการ มีลักษณะ ดังนี้(๑) เป็นอาคารมั่นคงถาวร หรือตั้งอยู่ในอาคารที่มั่นคงถาวร(๒) ทำเลที่ตั้งปลอดภัยและสามารถมองเห็นจากด้านนอกบริเวณที่ให้บริการได้อย่างชัดเจนกรณีมีพื้นที่ให้บริการมากกว่า ๑ ชั้น ให้ติดตั้งกล้องวงจรปิดและต้องมีบันไดหนีไฟหรืออุปกรณ์ดับเพลิง(๓) มีความเหมาะสมของแสงสว่างภายในร้าน เสียงรบกวนและควันต่างๆให้อยู่ภายใต้การดูแลที่มีมาตรฐาน(๔) มีอากาศถ่ายเทได้สะดวก(๕) อุปกรณ์คอมพิวเตอร์ที่ให้บริการหน้าจอต้องเป็นแบบรังสีน้อยหรือมีกระจกกรองรังสี ถ้ามีลำโพงให้ใช้ลำโพงที่สามารถควบคุมเสียง หรือมีหูฟัง(๖) มีพื้นที่สำหรับผู้ขอใช้บริการเพียงพอ โดยขอบด้านซ้ายและด้านขวาของจอคอมพิวเตอร์แต่ละเครื่องตั้งหรือวางอยู่ห่างกันไม่น้อยกว่า ๓๐ เซ็นติเมตร และมีทางเดินสะดวก(๗) มีระบบป้องกันไฟฟ้าลัดวงจร (Circuitbreaker) ที่ได้มาตรฐาน(๘) มีห้องน้ำสำหรับให้บริการในสถานที่นั้นหรือบริเวณใกล้เคียง(๙) ภายในสถานที่ให้บริการต้องสะอาด ไม่อับ และไม่มีกลิ่นรบกวน(๑๐) มีป้ายแสดงประเภท และราคาค่าบริการ(ข) เงื่อนไขการให้บริการและข้อห้าม ดังนี้(๑) ให้บริการเฉพาะเกมที่ไม่ขัดต่อความสงบเรียบร้อยและศีลธรรมอันดีงาม(๒) ห้ามให้เด็กอายุต่ำกว่า ๑๘ ปี เข้าใช้บริการในช่วงเวลาก่อน๑๔.๐๐ น. ของวันจันทร์ถึงวันศุกร์ ยกเว้นวันหยุดราชการ(๓) ห้ามให้เด็กอายุต่ำกว่า ๑๘ ปี ใช้บริการหลังเวลา๒๒.๐๐ น. ของทุกวัน(๔) ห้ามให้เด็กอายุต่ำกว่า ๑๘ ปี เล่นเกมคอมพิวเตอร์เกินกว่า๓ ชั่วโมงต่อวัน(๕) ห้ามจำหน่ายบุหรี่ สารเสพติดทุกชนิด และเครื่องดื่มที่มีแอลกอฮอล์ในสถานที่ให้บริการ(๖) ห้ามสูบบุหรี่ สารเสพติดทุกชนิด และเครื่องดื่มที่มีแอลกอฮอล์ในสถานที่ให้บริการ(๗) ห้ามให้เล่นการพนัน(๘) ไม่มีสื่อลามกอนาจารใดๆ ในสถานที่ให้บริการ(๙) ดูแลมิให้มีการใช้บริการที่ขัดต่อกฎหมายอันเกี่ยวกับความสงบเรียบร้อยและศีลธรรมอันดีของประชาชนข้อ ๘ เพื่อประโยชน์ในการควบคุมและติดตามการให้บริการของผู้ได้รับใบอนุญาตตามข้อ๖ นายทะเบียนหรือพนักงานเจ้าหน้าที่จะกำหนดเงื่อนไขใดๆ ที่นอกเหนือจากข้อ ๗ ให้ผู้ได้รับใบอนุญาตต้องปฏิบัติก็ได้ทั้งนี้ต้องไม่เกินอำนาจที่กฎหมายบัญญัติไว้ข้อ ๙ ใบอนุญาตให้ฉายหรือให้บริการซึ่งเทปหรือวัสดุโทรทัศน์ประเภทฮาร์ดดิสก์(Hard Disk) ที่บันทึกหรือถ่ายทอดเกมการเล่นทุกชนิด ให้ใช้แบบทท.๕ ท้ายกฎกระทรวง ฉบับที่ ๑ (พ.ศ. ๒๕๓๑) ออกตามความในพระราชบัญญัติควบคุมกิจการเทปและวัสดุโทรทัศน์พ.ศ. ๒๕๓๐ โดยอนุโลมข้อ ๑๐ ให้นายทะเบียนหรือพนักงานเจ้าหน้าที่ แจ้งให้ผู้ที่ได้รับใบอนุญาตประกอบกิจการให้เช่าแลกเปลี่ยน จำหน่าย ฉาย หรือให้บริการ ซึ่งเทปหรือวัสดุโทรทัศน์จากนายทะเบียนหรือพนักงานเจ้าหน้าที่ไว้แล้วแล้วแต่กรณี ก่อนวันที่กฎกระทรวง ฉบับที่ ๑๒ (พ.ศ. ๒๕๔๙) มีผลใช้บังคับได้ทราบถึงเงื่อนไขที่จะต้องปฏิบัติข้อ ๑๑ เงื่อนไขในการอนุญาตตามข้อ ๗ ให้นายทะเบียนหรือพนักงานเจ้าหน้าที่แล้วแต่กรณีดำเนินการ ดังนี้(๑) กรณีผู้ที่ได้รับอนุญาตอยู่แล้ว ตามข้อ ๑๐ ถ้าไม่อาจดำเนินการอย่างใดอย่างหนึ่งได้ตามข้อ๗ (ก) ได้ในทันที ก็ให้นายทะเบียนหรือพนักงานเจ้าหน้าที่ผ่อนผันไปก่อนจนกว่าจะมีการยื่นขออนุญาตครั้งต่อไปสำหรับตามข้อ ๗ (ข) ให้ดำเนินการได้ในทันที(๒) กรณียื่นขอใบอนุญาตครั้งแรก ให้นายทะเบียนหรือพนักงานเจ้าหน้าที่ตรวจดูความพร้อมตามเงื่อนไขตามข้อ ๗ (ก) และกำหนดให้ดำเนินการตามข้อ ๗ (ข) ด้วยข้อ ๑๒ นายทะเบียนหรือพนักงานเจ้าหน้าที่อาจกำหนดเงื่อนไขในการให้บริการตามระเบียบนี้ในวันและเวลาใดแก่บุคคลทั่วไปเว้นแต่เงื่อนไขการให้บริการและข้อห้ามตามข้อ ๗ (ข) (๒) (๓) (๔) อย่างใดก็ได้ข้อ ๑๓ ให้ปลัดกระทรวงมหาดไทย เป็นผู้รักษาการตามระเบียบนี้และมีอำนาจวินิจฉัยตีความการปฏิบัติหน้าที่ตามระเบียบนี้ประกาศณ วันที่ ๓๑ พฤษภาคม พ.ศ. ๒๕๔๙พลอากาศเอกคงศักดิ์ วันทนารัฐมนตรีว่าการกระทรวงมหาดไทยนันทนา/ผู้จัดทำ๒๖ มิถุนายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๗๑ ง/หน้า ๑๒/๒๑ มิถุนายน ๒๕๔๙